強烈熱帶風暴帕卡 (2017年)

強烈熱帶風暴帕卡係2017年太平洋颱風季第14個被命名嘅風暴。「帕卡」一名由寮國提供，意思係短吻海豚，係生長喺湄公河下游嘅一種水生哺乳動物。

影響

菲律賓 
當地發出嘅最高風暴信號：二號風暴信號

中國大陸 
當地發布嘅最高颱風預警信號：

廣東省 
當地發布嘅最高颱風預警信號：

香港 

當地發出嘅最高熱帶氣旋警告信號：
最接近當地時間︰2017年8月27號上晝9點
最接近當地位置︰香港天文台之西南約70公里 
香港天文台喺8月25號下晝表示會喺第二日考慮發出一號戒備信號。香港天文台喺8月26號上晝9點40分發出一號戒備信號，當時帕卡集結喺香港東南約750公里，並表示喺黃昏前後考慮改發三號強風信號。預料帕卡將喺8月27號日間最接近本港，預料喺香港西南約150公里內掠過。不過帕卡嘅預測路徑較預期偏南，增強趨勢亦比預期中慢，因此天文台延後至午夜前考慮改發三號信號，並表示係唔係改發八號烈風或暴風信號，視乎佢嘅強度變化同埋同香港嘅距離。天文台喺8月26號晚上8時40分改發三號強風信號。除非帕卡採取較為偏西路徑移動或減弱，否則天文台會考慮未來幾個鐘改發八號烈風或暴風信號。其間，大老山嘅最高陣風為每小時100公里，達到10級；而佢最高持續風速亦達每小時74公里，屬8級。天文台喺8月27號上晝5點10分改發八號東南烈風或暴風信號。

澳門 

當地發出嘅最高熱帶氣旋警告信號：
最接近當地時間︰2017年8月27號上晝9點
最接近當地位置︰澳門氣象局總部之西南偏西約40公里
澳門地球物理暨氣象局喺8月25號話會喺8月26號中午懸掛一號風球，預計帕卡將喺8月27號朝早最接近澳門，到時好大機會改掛三號風球，但改掛八號風球機會唔大。氣象局喺8月26號上晝10點05分發出「特別報告」，表示短時間內懸掛一號風球。氣象局喺上晝11點半懸掛一號風球，當時帕卡集結喺澳門東南約770公里，預計一號風球將喺日間維持。氣象局預料帕卡第二日將迫近澳門以西嘅廣東西部海岸並逐漸增強，澳門風力亦會喺晚間開始逐漸增強，將喺嗰晚至凌晨考慮改掛三號風球，並改口話唔排除懸掛八號風球。之後喺8月26號下晝4點話晚間考慮改掛三號風球。氣象局喺下晝6點半話黃色風暴潮警告將喺8月27號上晝11時生效。氣象局喺8月26號晚大概9點55分話喺短時間內改掛三號風球。之後喺夜晚11點半改掛三號風球，當時帕卡集結喺澳門東南約390公里，並表示將喺8月27號朝早5至8點改掛八號風球。氣象局喺8月27號凌晨4點宣佈將喺上晝6點懸掛八號東北風球。氣象局喺上晝6點懸掛八號東北風球，當時帕卡集結喺澳門東南約90公里。氣象局再喺上晝8點改掛八號東南風球，呢個時候帕卡集結喺澳門西南偏南約40公里，大致趨向珠江口。澳門氣象局預測澳門風力將維持，八號風球將維持一段時間。氣象局喺上晝8點發出「特別報告」，表示由於帕卡嘅移動路徑較預期接近澳門，已錄得超過每小時70公里嘅風力，但係最終冇發出。氣象局喺上晝8點半宣佈黃色風暴潮警告將提前至上晝9點生效。

隨著帕卡登陸台山，預測澳門風力將會減弱，因此氣象局喺10點50分話下晝1點前考慮改掛三號風球。之後喺11點20分確定會喺下晝1點改掛三號風球。氣象局喺下晝1點改掛三號風球，當時帕卡集結喺澳門西北偏西約150公里，並預料三號風球將維持一段時間。氣象局發出「特別報告」表示澳門重受到帕卡相關嘅雨帶影響，會出現較頻密嘅大驟雨，同伴隨較大嘅陣風，提醒市民保持警惕。隨住水位下降，氣象局喺下晝3點取消所有風暴潮警告，並喺夜晚10點除下所有風球。

帕卡喺澳門造成8人受傷，另外錄得95宗事故，包括9宗石屎脫落同墮下物事故，32宗招牌、簷篷、窗戶等搖搖欲墜事故，4宗電箱着火冒煙事故，16宗水浸事故，2宗電力中斷事故，10宗樹木、電線墜落及倒塌事故，同埋1宗山泥傾瀉事故。其中16宗水浸事故入面，澳門半島佔8宗，其餘就發生喺路氹區，警察總局局長馬耀權表示整體水浸情況較為輕微。

熱帶氣旋警告使用紀錄

菲律賓

中國大陸

香港

澳門

2017年太平洋颱風季

同時出現嘅風暴：
強颱風天鴿

日本氣象廳：颱風情報
美國聯合颱風警報中心：首頁、16W最佳路徑數據
美國海軍研究實驗室：16W檔案
中國國家氣象中心：颱風快訊、颱風路徑預報、颱風公報
中華民國交通部中央氣象局：颱風消息
香港天文台：熱帶氣旋位置及路徑圖、實時天氣稿
菲律賓大氣地球物理和天文管理局：熱帶氣旋發佈

2017年太平洋颱風季
香港嘅颱風
澳門嘅颱風
香港2017年
中國嘅颱風